cyanic-selkie/wikianc huggingface dataset:
Α.Σ. Άρης Θήβας
Τμήμα πετοσφαίρισης ανδρών
Η ανδρική ομάδα πετοσφαίρισης του Άρη Θήβας υπήρξε μέλος της Τοπικής Επιτροπής Πετοσφαίρισης Κεντρικής Ελλάδας (Τ.Ε.Π.Κ.Ε.) (σημερινή Ε.Σ.ΠΕ.Κ.ΕΛ.).
Την αγωνιστική περίοδο 1989–90, ο Άρης έλαβε μέρος στον Β΄ όμιλο της πρώτης και μοναδικής Κατηγορίας της Τοπικής Επιτροπής που αποτελούνταν από 6 ομάδες. Ολοκλήρωσε τις αγωνιστικές του υποχρεώσεις στην 3η θέση του βαθμολογικού πίνακα, συγκεντρώνοντας 15 βαθμούς σε 10 αγώνες, χάνοντας έτσι τη συμμετοχή στην τελική φάση που θα καθόριζε τον πρωταθλητή.
Τμήμα πετοσφαίρισης γυναικών
Η γυναικεία ομάδα πετοσφαίρισης του Άρη Θήβας υπήρξε μέλος της Τοπικής Επιτροπής Πετοσφαίρισης Κεντρικής Ελλάδας (Τ.Ε.Π.Κ.Ε.) (σημερινή Ε.Σ.ΠΕ.Κ.ΕΛ.).
Την αγωνιστική περίοδο 1989–90, ο Άρης έλαβε μέρος στον Β΄ όμιλο της πρώτης και μοναδικής Κατηγορίας της Τοπικής Επιτροπής που αποτελούνταν από 5 ομάδες. Ολοκλήρωσε τις αγωνιστικές του υποχρεώσεις στην 3η θέση του βαθμολογικού πίνακα, συγκεντρώνοντας 12 βαθμούς σε 8 αγώνες.
Σήμα
Το σήμα της ομάδας έχει εξελιχθεί με την πάροδο του χρόνου.
Εξωτερικοί σύνδεσμοι
* Κατηγορία:Αθλητικοί σύλλογοι Βοιωτίας Κατηγορία:Ποδοσφαιρικές ομάδες Ελλάδας Κατηγορία:Ελληνικοί σύλλογοι καλαθοσφαίρισης Κατηγορία:Ελληνικοί σύλλογοι πετοσφαίρισης Κατηγορία:Ελληνικοί σύλλογοι στίβου Κατηγορία:Σωματεία Ε.Σ.ΚΑ.Σ.Ε. Κατηγορία:Ιδρύσεις αθλητικών συλλόγων το 1980 Κατηγορία:Ιδρύσεις ομάδων καλαθοσφαίρισης το 1980
Μαρτίνεζ Γκιον
Ο  Ραμόν Μαρτίνεζ Γκιον (Ramon Renaldo Martinez Gion, γεννημένος στις 12 Σεπτεμβρίου 1990) είναι πετοσφαιριστής με καταγωγή από την Ολλανδία. Έχει ύψος 1.97 μ. και αγωνίζεται ως ακραίος.
Καριέρα
O Μαρτίνεζ Γκιον, αγωνίστηκε στο πρωτάθλημα της Ολλανδίας για την Όμνιγουορλντ (2003-2006), την VVH Χάρντενβεεκ (2006-2009), την Άλβο (2009-2010) και την Λάντστεντε (2010-2014). Με την Λάντστεντε κατέκτησε 2 πρωταθλήματα, 2 κύπελλα και 2 σούπερ καπ Ολλανδίας. Στη συνέχεια αγωνίστηκε στο Βέλγιο με την Μένεν (2014-2015), στη Γερμανία με την Μίτελντόιτσλαντ (2015-2016) και στην Τουρκία με την Παλαντόκεν Μπελεντιγεσί (2016-2017). Το καλοκαίρι του 2017 αγωνίστηκε με την ομάδα του Π.Α.Ο.Κ., κατακτώντας ένα κύπελλο.
Πηγές
Κατηγορία:Ολλανδοί πετοσφαιριστές Κατηγορία:Πετοσφαιριστές ΠΑΟΚ
Αγάς
thumb|right|Ένας Γενιτσάρ Αγάς Ο αγάς ήταν τίτλος αξιωματούχου στην Οθωμανική Αυτοκρατορία που δήλωνε άρχοντα, διοικητή. Στην οθωμανική τουρκική γλώσσα η λέξη (agha ή ağa), περσικής προέλευσης (Āġā) σημαίνει κύριος, πάτρωνας, αρχηγός, σεβαστός, διοικητής, ενώ σπανιότερα χρησιμοποιείται και με την έννοια του ιδιοκτήτη γης. Στη νεοελληνική δημώδη γλώσσα φέρεται ως χαρακτηρισμός ανθρώπου τυραννικού ή δεσποτικού, καθώς επίσης και για εκείνον που ζει με αρκετή οικονομική άνεση.
Αρχικά ο τίτλος του Αγά δίνονταν τόσο σε πολιτικούς όσο και σε στρατιωτικούς αξιωματούχους της Αυτοκρατορίας. Ανάλογα δε του αντικειμένου διοίκησης λάμβαναν και ιδιαίτερο όνομα, όπως Χασεκή Αγάς (αρχιφύλακας), χαζνεντάρ αγάς (προϊστάμενος του θησαυροφυλακίου), κιζλάρ αγάς (διοικητής των ευνούχων των ανακτόρων), αγάς των γενιτσάρων (διοικητής τμήματος των Γενιτσάρων), γερλή αγάς (διοικητής των Γερλήδων) και δερβέν αγάς (διοικητής φύλαξης περασμάτων, «δερβενίων»).
Βαθμιαία ο τίτλος αυτός άρχισε να χάνει την αρχική του σημασία. Μετά το διωγμό των Γενιτσάρων από τον σουλτάνο Μαχμούτ Β΄, επικράτησε να δίνεται περισσότερο σε αγράμματους διοικητές σε αντιδιαστολή με τους μορφωμένους άρχοντες και διοικητές που λάμβαναν τον τίτλο του εφέντη.
Κατά τη διάρκεια της Τουρκοκρατίας για τους Έλληνες ο τίτλος αυτός ταυτίστηκε με την έννοια του εξουσιαστή που όφειλαν να τον υπακούν και να εκτελούν τις εντολές του. Παρατηρήθηκε όμως πολλές φορές και Έλληνες που λάμβαναν τον τίτλο αυτόν να συνδέεται το όνομά τους με τον τίτλο όπως π.χ. Δημήτραγας, Θανάσαγας, Μανούσαγας κ.λπ.
Σήμερα, στην Τουρκία, ο τίτλος αγάς χρησιμοποιείται ως ευγενής προσφώνηση, αντίστοιχα με το κύριος, που όμως δεν προηγείται αλλά έπεται του ονόματος π.χ. Αχμέτ αγάς=κύριος Αχμέτ, Μποράν αγάς=κύριος Μποράν και Φιρούζ αγάς=κύριος Φιρούζ.
Λαογραφία
Στα ελληνικά τραγούδια τόσο στα παραδοσιακά όσο και σε λαϊκά ο τίτλος του Αγά απαντάται πολλές φορές και μάλιστα σε όλες τις κατ΄ έκφραση και ιστορικές αποδόσεις. Χαρακτηριστικότερα αυτών είναι:
Πηγές
Κατηγορία:Οθωμανικοί τίτλοι Κατηγορία:Στρατιωτικοί βαθμοί της Οθωμανικής Αυτοκρατορίας Κατηγορία:Λαϊκή παράδοση της Ελλάδας
Δασοφύλακας
Ο δασοφύλακας ή αλλιώς δασονόμος είναι ο υπεύθυνος για την φύλαξη και την προστασία των δασών και των εκτάσεων που ανήκουν σε δασικές περιοχές, από διάφορες κακοπροαίρετες ενέργειες που έχουν ως σκοπό να βλάψουν ή να καταστρέψουν την χλωρίδα και την πανίδα των τόπων που είναι αρμόδιοι. Τα διοικητικά και εποπτικά τους καθήκοντα αποβλέπουν στην αποτροπή παραβάσεων στις δασικές περιοχές όπως είναι η παράνομη βοσκή, η παράνομη υλοτόμηση, το κυνήγι σε μη αδειοδοτημένη περίοδο του χρόνου, στην προφύλαξη από κακόβουλες πράξεις όπως είναι ο εσκεμμένος εμπρησμός των δασών αλλά και στον γενικότερο έλεγχο και την φροντίδα αυτών των τόπων.
Επιπρόσθετες υποχρεώσεις
Ο δασοφύλακας εκτός των προαναφερθέντων ευθυνών έχει και κάποιες άλλες υποχρεώσεις όπως:
Χαρακτηριστικά του επαγγέλματος στην Ελλάδα
Το επάγγελμα του δασοφύλακα είναι ιδιαίτερα σημαντικό για την κοινωνία, διότι έχει την ευθύνη για την εποπτεία των δασών και των ζωντανών οργανισμών που ζουν σε αυτά και αποτελούν μέρος της περιβαλλοντικής κληρονομιάς για κάθε χώρα. Μπορεί να εργαστεί ατομικά ή ομαδικά με άλλα άτομα του ίδιου επαγγέλματος. Στην Ελλάδα από το 2016, οι δασοφύλακες λόγω της ιδιότητας τους, υποχρεούνται να φορούν στολές οι οποίες μάλιστα διαφέρουν μεταξύ τους κατά την χειμερινή και θερινή περίοδο. Έχοντας στην διάθεσή τους οχήματα υπηρεσίας με στόχο τον γρήγορο έλεγχο των εκτάσεων των δασών και την έγκαιρη άφιξή τους από το ένα σημείο στο άλλο, οι δασοφύλακες φέρουν όλο τον απαραίτητο εξοπλισμό για την καλύτερη δυνατή εξυπηρέτηση στα προβλήματα που ανακύπτουν. Στον εξοπλισμό τους δεν συμπεριλαμβάνεται η κατοχή όπλου ή αντικειμένου που μπορεί να προκαλέσει τραύμα σε έναν επίδοξο παραβάτη. Σε περίπτωση που ο δασονόμος θα έρθει αντιμέτωπος με μία τέτοια κατάσταση οφείλει να ενημερώσει άμεσα την αστυνομία. Οι δασοφύλακες στην Ελλάδα είναι υπάλληλοι του δημοσίου τομέα και αποτελούν μέλη τοπικών Δασονομικών Αρχών ή Δασαρχείων τα οποία υπάγονται στην Γενική Διεύθυνση Δασών και Δασικού Περιβάλλοντος του Υπουργείου Αγροτικής Ανάπτυξης και Τροφίμων. Σχετικά με την επαγγελματική αποκατάσταση το μέλλον του δασοφύλακα όχι μόνο δεν έχει μεγάλη προοπτική κοινωνικής ανέλιξης αλλά επίσης οι πιθανότητες για την εξασφάλιση μιας θέσης είναι περιορισμένες. Επιπλέον, ο μισθός είναι σχετικά χαμηλός αναλογικά με τους ενδεχόμενους κινδύνους ή τις αντίξοες καιρικές συνθήκες κάτω από τις οποίες καλούνται να εργαστούν.
Εκπαίδευση
Για να γίνει ένα άτομο δασοφύλακας δεν χρειάζεται κάποια εξειδικευμένη εκπαίδευση, παρόλο που μπορούσε να φοιτήσει παλιά στην Ανώτατη Σχολή Δασοφυλάκων (πλέον δεν υπάρχει) η οποία υπαγόταν στο πρώην Υπουργείο Γεωργίας. Ωστόσο αν ενδιαφέρεται κάποιος να εξελιχθεί περαιτέρω πάνω στο συγκεκριμένο επάγγελμα, μπορεί να εγγραφεί σε ένα ΙΕΚ με εξειδίκευση στην Δασική Προστασία. Αυτό που διακρίνει όμως έναν σωστό επαγγελματία σε αυτόν τον κλάδο είναι το σύνολο των νοητικών, σωματικών και πνευματικών προσόντων που πρέπει να διαθέτει όπως είναι η παρατηρητικότητα και η διορατικότητα, ο δυναμισμός, η αγάπη για την φύση, ο αλτρουισμός και η συνέπεια.
Εξωτερικοί σύνδεσμοι
Κατηγορία:Επαγγέλματα Κατηγορία:Δάση
Σιδηροδρομικός Σταθμός Κυψέλης
Ο Σιδηροδρομικός Σταθμός Κυψέλης είναι σιδηροδρομικός σταθμός στο Κιλελέρ του νομού Λαρίσης. Βρίσκεται έξω από τον οικισμό. Ο σταθμός άνοιξε στις 22 Απριλίου 1884 και εξυπηρετείται από τα τοπικά τρένα ανάμεσα στην Λάρισα και το Βόλο.
Yπηρεσίες
Κυψέλη Λαρισας Κυψέλη Λαρισας
Μελανίνη
thumb|250px|Χημική δομή της ευμελανίνης. Το βέλος δείχνει προς τα που συνεχίζει το πολυμέρες. Η μελανίνη είναι μια οικογένεια χρωστικών που παράγονται από μια μεγάλη ποικιλία οργανισμών. Η μελανίνη παράγεται από το αμινοξύ τυροσίνη. Η μελανίνη είναι πολυμερές και υπάρχουν τρεις βασικοί τύποι, η ευμελανίνη, η φαιομελανίνη και η νευρομελανίνη.
Απαραίτητο για την παραγωγή της μελανίνης είναι το αμινοξύ τυροσίνη. Για την παραγωγή της φαιομελανίνης (μελανίνης που απαντάται στις κόκκινες τρίχες) χρησιμοποιείται ως δομικό στοιχείο το αμινοξύ κυστεΐνη. Η μετατροπή της τυροσίνης σε μελανίνη καταλύεται από το ένζυμο τυροσινάση. Η τυροσινάση μεταφέρεται στον αυλό του ενδοπλασματικού δικτύου των μελανινοκυττάρων και συσσωρεύεται σε κυστίδια. Σε περίπτωση που δεν παράγεται η μελανίνη εξαιτίας της έλλειψης κάποιων ενζύμων, το άτομο πάσχει από αλφισμό.
Από αυτό το σημείο και μετά διακρίνονται τέσσερα στάδια, που οδηγούν στο τελικό προϊόν, το ώριμο κοκκίο μελανίνης:
Τα ώριμα κοκκία μελανίνης μεταναστεύουν μέσα στις κυτταροπλασματικές αποφυάδες των μελανινοκυττάρων και μεταφέρονται στα κύτταρα της βασικής και ακανθωτής στιβάδας. Τέλος, τα ώριμα κοκκία μελανίνης αποθηκεύονται στα επιθηλιακά κύτταρα της επιδερμίδας. Στις επιφανειακότερες στιβάδες επιθηλιακών κυττάρων η μελανίνη εξαφανίζεται.
Το χρώμα του δέρματος οφείλεται σε αρκετούς παράγοντες, οι σημαντικότεροι από τους οποίους είναι:
Το σκούρο χρώμα του δέρματος μετά από έκθεση στην υπεριώδη ηλιακή ακτινοβολία (μήκος κύματος 290-320 nm) είναι το αποτέλεσμα του ότι 1) η προϋπάρχουσα μελανίνη γίνεται πιο σκούρη και μεταφέρεται γρηγορότερα στα μελανινοκύτταρα 2) ο ρυθμός σύνθεσης μελανίνης στα μελανινοκύτταρα.
Ο ρυθμός παραγωγής της μελανίνης ελέγχεται από τη μελανοτρόπο ορμόνη, που εκκρίνεται από την υπόφυση. Διαταραχές στην παραγωγή της μελανίνης σε μικρότερη ή μεγαλύτερη έκταση οδηγούν κατά περίπτωση σε σχηματισμό σκούρων ή ανοιχτόχρωμων κηλίδων στην επιφάνεια του δέρματος.
Πηγές
Κατηγορία:Χρωστικές Κατηγορία:Πολυμερή
Ιστιοπλοΐα στους Θερινούς Ολυμπιακούς Αγώνες 2020 – Laser Radial
Το Laser Radial αποτελεί γυναικείο αγώνισμα της Ιστιοπλοΐας στους Θερινούς Ολυμπιακούς Αγώνες 2020 που διεξήχθη από τις 25 Ιουλίου μέχρι και τη 1 Αυγούστου 2021 στο Καμακούρα, το Λιμάνι της Ενοσίμα και τη Φουτζισάβα της Ιαπωνίας. Νικήτρια και χρυσή ολυμπιονίκης αναδείχθηκε η Αν-Μαρί Ρίντομ από τη Δανία.
Μορφή Αγωνίσματος
Το αγώνισμα αποτελείται από 10 διαφορετικές ιστιοδρομίες και τον τελικό αγώνα μεταλλίου. Όλες οι αθλήτριες ξεκινάν και πλέουν μαζί μια προκαθορισμένη διαδρομή, ενώ πρέπει να περάσουν από συγκεκριμένα σημάδια/σημαδούρες πριν τερματίσουν. Στο τέλος κάθε ιστιοδρομίας, κάθε αθλήτρια λαμβάνει βαθμούς ποινής, ανάλογα με τη θέση που τερμάτισε (πχ. η πρώτη λαμβάνει 1 βαθμό, η δεύτερη 2 κ.ο.κ.). Στο τέλος των 10 ιστιοδρομιών τα 10 σκάφη που συγκέντρωσαν τους λιγότερους βαθμούς ποινής, προκρίνονται στον αγώνα μεταλλίου. Κάθε αθλήτρια, έχει το δικαίωμα να αποκλείσει μια ιστιοδρομία από τη συνολική καταμέτρηση των βαθμών ποινής, εκτός του αγώνα μεταλλίου, ο οποίος μετράει διπλά. Αυτή που συγκέντρωσε τους λιγότερους βαθμούς ποινής μετά από όλους τους αγώνες, είναι η νικήτρια. Σε περίπτωση ισοβαθμίας, υπερτερεί η αθλήτρια που τερμάτισε πιο γρήγορα στον αγώνα μεταλλίου.
Παραπομπές
Κατηγορία:Ιστιοπλοΐα στους Θερινούς Ολυμπιακούς Αγώνες 2020
Βικτωρία Θεοδώρου
Η Βικτωρία Θεοδώρου (1925-2019), ήταν Ελληνίδα ποιήτρια, εκπρόσωπος της Β' Μεταπολεμικής Γενιάς.
Γεννήθηκε στα Χανιά στις 21 Δεκεμβρίου 1925. Το 1936 έχασε τον πατέρα της. Με σκοπό να γίνει δασκάλα  η μητέρα της    την  οδήγησε  στο  Ίδρυμα Καλοκαιρινού Ορφανοτροφείο Παρθεναγωγείο  Ηρακλείου, στο οποίο  έζησε τρία χρόνια,  και  τελείωσε  το δημοτικό σχολείο Το  1939.γραφτηκε στο 2ο  Γυμνάσιο Θηλέων Χανίων   και το τελείωσε στα Χανιά μέσα στη γερμανική κατοχή. Συγχρόνως λάμβανε μέρος στην Εθνική Αντίσταση. Το 1943 έγινε μέλος της Ε.Π.Ο.Ν και της Επιμελητείας του Αντάρτη.
Στην Αθήνα έφθασε το 1945 με στόχο να σπουδάσει στη Σχολή Επισκεπτριών Αδελφών και το1948 πέτυχε στη Φιλοσοφική Σχολή    του Πανεπιστημίου Αθηνών. Την συνέλαβαν ως αριστερή και την εξόρισαν συνολικά 4 χρόνια στη Χίο, το Τρίκερι  και τη Μακρόνησο. Ποτέ δεν έκανε δήλωση  ούτε ανήκε σε κάποιο κόμμα .Το 1952 αφέθηκε ελεύθερη ως "αδειούχος εξόριστη" μετά από προσπάθειες του συμπατριώτη της Χαρίδημου Σπανουδάκη, τον οποίο παντρεύτηκε το 1955. Επέστρεψε στις σπουδές της και αργότερα απέκτησε δίδυμες κόρες την Ειρήνη και την Μαρία. Με την βοήθεια τους πήρε το πτυχίο της το 1986.
Απεβίωσε στις 15 Φεβρουαρίου 2019
Κατηγορία:Νεοέλληνες ποιητές Κατηγορία:Λήμματα που χρειάζονται παραπομπές Κατηγορία:Λήμματα που χρειάζονται παραπομπές από 01/2010 Κατηγορία:Πρώτη Μεταπολεμική Γενιά Κατηγορία:Μέλη της ΕΠΟΝ
Φυσική επιταχυντών
Η Φυσική Επιταχυντών ασχολείται με τα προβλήματα της κατασκευής και λειτουργίας επιταχυντών σωματιδίων.
Τα πειράματα που γίνονται στους επιταχυντές δεν θεωρούνται τμήμα της φυσικής επιταχυντών. Αυτά ανήκουν (ανάλογα με τον επιταχυντή στον οποίο γίνονται) στη Σωματιδιακή Φυσική, στην Πυρηνική Φυσική, στη Φυσική Υλικών κ.λπ.
Κατηγορία:Πυρηνική φυσική
Κατηγορία:Επιταχυντές
Ύλη
Η ύλη πριν τον 20ό αιώνα οριζόταν ως το συστατικό από το οποίο αποτελούνται όλα τα φυσικά αντικείμενα που έχουν μάζα (υλικά αντικείμενα), τα οποία διαχωρίζονται από ενεργειακά φαινόμενα όπως ο ήχος ή το φως. Επειδή η μάζα μπορεί να αναδύεται από σωματίδια με πρακτικά ανύπαρκτη μάζα ηρεμίας, όταν αυτά αποκτούν μεγάλες ταχύτητες, και επειδή σωματίδια που έχουν μάζα δεν ορίζονται κατ' ανάγκη ως ύλη, καθώς δεν μπορούν να υφίστανται αυθύπαρκτα (π.χ. κουάρκ), η ύλη δεν είναι θεμελιώδης όρος πλέον στη σύγχρονη φυσική.
Σίγουρα ο όρος ύλη χρησιμοποιείται για τα αντικείμενα που απαρτίζονται από άτομα και για τα υποατομικά σωματίδια όπως τα πρωτόνια, τα νετρόνια και τα ηλεκτρόνια, τα οποία εμφανίζουν, σε ηρεμία, εκτός από μάζα, και την ιδιότητα του να καταλαμβάνουν όγκο στον χώρο.
Η αντιύλη είναι επί της ουσίας ύλη που στο σύμπαν μας εμφανίζει ιδιότητες που την κάνουν να εξουδετερώνεται στην επαφή της με την ύλη, παράγοντας ηλεκτρομαγνητική ακτινοβολία, καθώς και να εμφανίζει διαφορετικό χρόνο ζωής από την ύλη (διασπάται πιο γρήγορα).
Φαίνεται επίσης να υπάρχει και η σκοτεινή ύλη, όμως δεν γνωρίζουμε από τι αποτελείται αυτή ή πώς ακριβώς αλληλεπιδρά με το δικό μας σύμπαν. Η φιλοσοφία που αντιλαμβάνεται την ύλη σαν το θεμελιώδες συστατικό του κόσμου και αναλύει την εμφάνιση και εξέλιξη της ζωής βάσει της ύλης, ονομάζεται υλισμός.
Ιδιότητες της ύλης
Εκτός από αυτές υπάρχουν και άλλες ιδιότητες.
Μέτρηση της ύλης
Υπάρχουν δύο έννοιες που έχουν αναπτυχθεί για τη μέτρηση της ύλης:
Θεωρείται ότι ισχύει η αρχή διατήρησης της μάζας και της ενέργειας στο σύμπαν, δηλαδή η συνολική μάζα και ενέργεια κάθε στιγμή είναι σταθερή ή η μάζα που έχει χαθεί ισούται με την ενέργεια που έχει βρεθεί με τον τύπο Ε=mc2. Αυτός ο τύπος έχει δώσει έναυσμα για την ισοδυναμία ύλης και ενέργειας.
Δομή της ύλης
μικρογραφία|500x500εσ|Σύνοψη των σωματιδίων και των δυνάμεων της [[Σωματιδιακή φυσική|σωματιδιακής φυσικής]] Πολύ μικροσκοπικά σωματίδια όπως τα άτομα και ακόμα μικρότερα αυτών συνδυαζόμενα με ποικίλους τρόπους δημιουργούν την αφάνταστη ποικιλία των μορφών της ύλης που χαρακτηρίζει τον κόσμο μας. Η ύλη μπορεί να μετατραπεί σε ενέργεια όπως και αντίστροφα.
Μία σύγχρονη άποψη πάνω στην ύλη τη θεωρεί ως όλες τις επιστημονικώς παρατηρήσιμες οντότητες. Συνήθως, αυτός ο ορισμός περιορίζεται σε αυτές τις οντότητες που μελετά η Φυσική. Έτσι, μπορούμε να δούμε την ύλη ως αποτελούμενη από σωματίδια που είναι φερμιόνια και επομένως υπακούν στην Απαγορευτική αρχή του Πάουλι, που αναφέρει ότι δύο φερμιόνια δεν είναι δυνατόν να βρίσκονται στην ίδια κβαντική κατάσταση. Εξαιτίας αυτής της αρχής, τα στοιχειώδη σωματίδια που αποτελούν την ύλη δεν καταλήγουν όλα στην κατάσταση με τη χαμηλότερη ενέργεια και επομένως είναι δυνατόν να υπάρξουν σταθερές δομές από φερμιόνια, δηλαδή με λίγα λόγια τα άτομα και κατά συνέπεια όλα τα μακροσκοπικά αντικείμενα.
Η ύλη απαρτίζεται από δύο κατηγορίες σωματιδίων, τα αδρόνια (hardrons) και τα λεπτόνια (leptons). Τα αδρόνια επιπλέον χωρίζονται σε βαρυόνια (baryons) και μεσόνια (mesons).
Αντίθετα, η ακτινοβολία απαρτίζεται από τα φωτόνια (καθώς επίσης τα γλοιόνια (gluons) και τα ασθενόνια (weak bosons).
Αντιληψιμότητα της ύλης
Η ύλη γίνεται αντιληπτή, όταν αλληλεπιδρά μέσω παρατηρήσιμων φαινομένων, γιατί αν υπάρχει ύλη που δεν αλληλεπιδρά δε μπορούμε να γνωρίζουμε αν η ύλη αυτή υπάρχει ή όχι. Παράδειγμα, αυτής της ύλης είναι η σκοτεινή ύλη. Η βαρύτητα είναι ένας θεμελιώδης τρόπος αλληλεπίδρασης της ύλης με τον εαυτό της· στην αστρονομία έχουν ανακαλυφθεί βαρυτικές αλληλεπιδράσεις στην ορατή ύλη που φαίνεται να προκαλούνται από μη ορατή ύλη, τη σκοτεινή ύλη. Σύμφωνα με τις εκτιμήσεις 90% της βαρυτικής αλληλεπίδρασης οφείλεται σε σκοτεινή ύλη.
Δείτε επίσης
Υλη
Άμποτ (κρατήρας)
Ο Άμποτ (Abbot) είναι μικρός κρατήρας πρόσκρουσης στη Σελήνη. Βρίσκεται στο τραχύ έδαφος ανάμεσα στη Θάλασσα της Γονιμότητας (Mare Fecunditatis) στα νότια και δυτικά και στη Θάλασσα των Κρίσεων (Mare Crisium) στα βόρεια. Είναι κυκλικός και το εσωτερικό του θυμίζει το σχήμα του φλιτζανιού: τα εσωτερικά τοιχώματά του έχουν κλίση προς τα κάτω και προς το κέντρο του. Επίσης δεν υπάρχουν ίχνη άλλων αξιόλογων προσκρούσεων.
Βιβλιογραφία
Κατηγορία:Κρατήρες Σελήνης
Γκμπόλι Αριγίμπι
Ο Ομογκολάχαν Γκρέγκορι «Γκμπόλι» Αριγίμπι (Omogbolahan Gregory "Gboly" Ariyibi, γενν. 18 Ιανουαρίου 1995) είναι Αμερικανός επαγγελματίας ποδοσφαιριστής, ο οποίος αγωνίζεται ως πλάγιος μέσος για την ΜΚΕ Άνκαραγκιουτζου.
Ο Αριγίμπι έχει αγωνιστεί στις Εθνικές Ηνωμένων Πολιτειών Αμερικής Κ20 και Κ23.
Πρώιμη ζωή
Ο Αριγίμπι γεννήθηκε στο Άρλινγκτον της Βιρτζίνια στις Ηνωμένες Πολιτείες από Νιγηριανούς γονείς. Μετακόμισε με την οικογένεια του στην Αγγλία όταν ήταν δυο μηνών και κατοικούσε στο Λονδίνο, πριν περάσει μία μικρή περίοδο στη Νιγηρία. Ο Αριγίμπι μετακόμισε αργότερα στην Αγγλία και εγκαταστάθηκε στην Οξφόρδη, την οποία την θεωρεί ως την πόλη του.
Σαουθάμπτον
Ο Αριγίμπι ξεκίνησε τη σταδιοδρομία του στην ακαδημία νέων της Σαουθάμπτον το 2005, αφού είχε εντοπιστεί να παίζει με την ομάδα νέων της Κουόρι Ρόβερς από την Οξφόρδη. Ανέθηκε τις βαθμίδες στις κατηγορίες νέων, μαζί με τους μελλοντικούς βασικούς στην πρώτη ομάδα, Λουκ Σο και Τζέιμς Γουόρντ-Πράουζ. Ο Αριγίμπι ήταν ένας από τους γηγενείς παίκτες της ομάδας U21 στον επίσημο κατάλογο της Σαουθάμπτον για τη σεζόν 2012-13.
Αφού αποδεσμεύτηκε από τη Σαουθάμπτον, με τον Μαουρίσιο Ποκετίνο να αποφασίζει να μην του προσφερθεί μόνιμο συμβόλαιο, ο Αριγίμπι πέρασε δοκιμαστικά σε πολλές ομάδες, συμπεριλαμβανομένης της Μπόλτον Γουόντερερς. Επίσης, εντάχθηκε στην UK Football Finder FC, για να βοηθηθεί να αποκτηθεί από σύλλογο.
Λιντς Γιουνάιτεντ
Στις 11 Δεκεμβρίου 2013, ο Αριγίμπι υπέγραψε με τη Λιντς Γιουνάιτεντ μέχρι το τέλος της σεζόν, μετά από μια σύντομη δοκιμαστική περίοδο. Με την υπογραφή του στη Λιντς, ο προπονητής Μπράιαν ΜακΝτέρμοτ περιέγραψε τον Αριγίμπι ως «έναν συναρπαστικό παίκτη, πολύ, πολύ γρήγορο. Είναι επίσης ένα σπουδαίο παιδί».
Μετά υπέστη έναν τραυματισμό κατά τη διάρκεια ενός αγώνα της αναπτυξιακής ομάδας εναντίον της Κόβεντρι Σίτι, του δόθηκε αργότερα ο αριθμός φανέλας 27 και στη Boxing Day του 2013 ήταν αχρησιμοποίητος αναπληρωματικός εναντίον της Μπλάκπουλ. Στις 29 Δεκεμβρίου 2013, ο Αριγίμπι έκανε το ντεμπούτο του με την πρώτη ομάδα, ως αλλαγή στο δεύτερο ημίχρονο εναντίον της Νότιγχαμ Φόρεστ. Στη συνέχεια, έκανε τη δεύτερη εμφάνισή του την 1η Ιανουαρίου 2014 εναντίον της Μπλάκμπερν Ρόβερς, αλλά αυτή τη φορά έκανε την πρώτη εμφάνιση ως βασικός, πριν γίνει αλλαγή στο ημίχρονο, στην ήττα με 2-1.
Στις 25 Μαρτίου 2014, ο Αριγίμπι εντάχθηκε στην Τρανμίρ Ρόβερς, με δανεισμό μέχρι το τέλος της σεζόν. Έκανε το ντεμπούτο του την ίδια μέρα, όπου μπήκε ως αλλαγή στο 42ο λεπτό, στην ήττα με 2-1 εναντίον της Σουίντον Τάουν. Η δεύτερη εμφάνισή του ήρθε τέσσερις ημέρες αργότερα εναντίον της Καρλάιλ Γιουνάιτεντ, πάλι ως αλλαγή στο δεύτερο ημίχρονο, στην ισοπαλία με 0-0. Ωστόσο, με δύο εμφανίσεις για την ομάδα, ο Αριγίμπι υπέστη έναν τραυματισμό και δεν έπαιξε ξανά για το υπόλοιπο της σεζόν. Στο τέλος της σεζόν, στις 16 Μαΐου 2014, αποδεσμεύτηκε από τη Λιντς Γιουνάιτεντ.
Τσέστερφιλντ
Αφού έφυγε από τη Λιντς Γιουνάιτεντ, ο Αριγίμπι πέρασε δοκιμαστικό με την προσφάτως προβιβασμένη στην Πρέμιερ Λιγκ, Μπέρνλι, στα μέσα Ιουλίου του 2014. Τελικά, στις 29 Αυγούστου 2014, εντάχθηκε στην Τσέστερφιλντ της Φούτμπολ Λιγκ Ουάν με 12μηνο συμβόλαιο, αφού απέρριψε το συμβόλαιο με την Μπέρνλι.
Ο Αριγίμπι έκανε το ντεμπούτο του για την Τσέστερφιλντ στις 13 Σεπτεμβρίου 2014, ως αλλαγή στα τελευταία λεπτά, στην ήττα με 1-0 εναντίον της Σκάνθορπ Γιουνάιτεντ. Ωστόσο, δυσκολεύτηκε να κερδίσει βασική θέση στην ομάδα, λόγω του ότι ήταν στον πάγκο των αναπληρωματικών και της ανησυχίας του για τραυματισμό. Από το Φεβρουάριο του 2015, άρχισε να παίρνει περισσότερο χρόνο συμμετοχής. Στη συνέχεια, στις 28 Φεβρουαρίου 2015, έδωσε δύο ασίστ στη νίκη με 3-0 επί της Φλίτγουντ Τάουν. Η φόρμα του σύντομα του απέφερε νέο συμβόλαιο, με ισχύ μέχρι το 2017. Μία εβδομάδα αργότερα, σημείωσε το πρώτο γκολ του για την Τσέστερφιλντ στις 14 Μαρτίου 2015, στην ήττα με 3-2 εναντίον της Κόβεντρι Σίτι. Έχοντας γίνει βασικός παίκτης για την υπόλοιπη σεζόν, ο Αριγίμπι τελείωσε την πρώτη του σεζόν, έχοντας 19 εμφανίσεις και 1 γκολ σε όλες τις διοργανώσεις.
Τη σεζόν 2015-16, οι συμμετοχές του Αριγίμπι στο βασικό σχήμα άρχισαν να αυξάνονται, μετά την αποχώρηση των Τζίμι Ράιαν, Σαμ Κλούκας, Τενταγί Νταρίκουα και Γκάρι Ρόμπερτς. Ο Αριγίμπι εμφανίστηκε στους πρώτους εννέα αγώνες πρωταθλήματος, μέχρι να χάσει τρεις αγώνες μεταξύ 29 Σεπτεμβρίου 2015 και 10 Οκτωβρίου 2015, λόγω διεθνούς δέσμευσης. Εβδομάδες μετά την επιστροφή στην πρώτη ομάδα από τη διεθνή δέσμευση, σημείωσε το πρώτο του γκολ της σεζόν, σε μία νίκη με 4-1 επί της ΦΚ Γιουνάιτεντ οφ Μάντσεστερ, για τον πρώτο γύρο του FA Cup. Στον πρώτο αγώνα του 2016, δημιούργησε δύο γκολ σε μία νίκη με 7-1 επί της Σριούσμπερι Τάουν. Στις 2 Απριλίου 2016, σημείωσε το πρώτο του γκολ, καθώς και έδωσε δύο ασίστ, σε μία νίκη με 4-2 επί της Πορτ Βέιλ. Στις 9 Απριλίου 2016, έδωσε δύο ασίστι στη νίκη με 2-1 επί της Μπάρνσλεϊ. Δύο εβδομάδες αργότερα, στις 19 Απριλίου 2016, σκόραρε και πάλι, στην ισοπαλία με 1-1 εναντίον της Ντόνκαστερ Ρόβερς. Στο τέλος της σεζόν 2015-16, ο Αριγίμπι είχε συνολικά 40 συμμετοχές και 3 γκολ σε όλες τις διοργανώσεις.
Τη σεζόν 2016-17, η απόδοση του Αριγίμπι προσέλκυσε το ενδιαφέρον αρκετών συλλόγων, όπως η Ρέντινγκ. Μέχρι το τέλος της μεταγραφικής περιόδου, ο Αριγίμπι έμεινε στο σύλλογο, παρά την απόρριψη ενός νέου συμβολαίου από το σύλλογο αφού απέρριψε τις προσφορές από ομάδες της Τσάμπιονσιπ. Παρ 'όλα αυτά, συνέχισε να είναι στο βασικό σχήμα και στη συνέχεια δημιούργησε ένα από τα γκολ, σε μία νίκη με 3-1 επί της Σουίντον Τάουν στις 14 Αυγούστου 2016. Μετά τον αγώνα, ο προπονητής Ντάνι Γουίλσον επαίνεσε την απόδοσή του, δηλώνοντας ότι γίνεται όλο και καλύτερος. Μέχρι την αναχώρησή του για τη Νότιγχαμ Φόρεστ, ο Αριγίμπι ήταν ένας παίκτης που ήταν παρών σε όλους τους αγώνες από την αρχή της σεζόν 2016-17.
Νότιγχαμ Φόρεστ
Την 31η Ιανουαρίου 2017, ο Αριγίμπι υπέγραψε με την ομάδα της Τσάμπιονσιπ και την πρώην πρωταθλήτρια Ευρώπης Νότιγχαμ Φόρεστ. Παρά τις εντυπωσιακές εμφανίσεις του με την ομάδα U23, ο Αριγίμπι απέτυχε να κάνει έστω μία συμμετοχή στην πρώτη ομάδα πριν από το τέλος της σεζόν υπό τον Γκάρι Μπραζίλ, που τον υπέγραψε ως προσωρινός προπονητής ή τον Μαρκ Γουόρμπαρτον, τον μόνιμο διάδοχο του Μπραζίλ.
Στις 17 Ιουλίου 2017, ο Αριγίμπι υπέγραψε με μονοετή δανεισμό στην Μίλτον Κέινς Ντονς και σημείωσε το πρώτο του γκολ για το σύλλογο στις 8 Αυγούστου 2017, στη νικη με 0-1 για τον πρώτο γύρο του Λιγκ Καπ εναντίον της Φόρεστ Γκριν Ρόβερς ΦΚ. Μετά από 28 εμφανίσεις για την Μίλτον Κέινς Ντονς, ο δανεισμός του τερματίστηκε τον Ιανουάριο του 2018. Λίγο αργότερα, εντάχθηκε με δανεισμό στη Νορθάμπτον Τάουν για το υπόλοιπο της σεζόν. Στις 8 Απριλίου 2018, ο δανεισμός του διακόπηκε, λόγω τραυματισμού.
Στις 7 Ιανουαρίου 2019, ο Αριγίμπι εντάχθηκε με δανεισμό στην Μάδεργουελ για το υπόλοιπο της σεζόν 2018-19.
Διεθνής σταδιοδρομία
Ο Αριγίμπι γεννήθηκε στις Ηνωμένες Πολιτείες, αλλά μπορεί επίσης να παίξει για τη Νιγηρία, μέσω της καταγωγής του και την Αγγλία μέσω της ανατροφής. Ο Αριγίμπι δήλωσε το 2013 ότι ήθελε να ενταχθεί στις «μικρές» Εθνικές των Ηνωμένων Πολιτειών.
Το Σεπτέμβριο του 2014, ο Αριγίμπι κλήθηκε στην Εθνική ΗΠΑ Κ20 για έναν αγώνα εναντίον της Αργεντινής Κ20. Έκανε ακόμη μία εμφάνιση για την ομάδα U20. Τον Αύγουστο του 2015, κλήθηκε στην Εθνική ΗΠΑ Κ23. Έκανε το ντεμπούτο του σε μία ήττα με 1-0 εναντίον της Αγγλίας Κ21. Στη συνέχεια, σε έναν αγώνα εναντίον του Κατάρ U23 στις 8 Σεπτεμβρίου 2015, πέτυχε το πρώτο διεθνές γκολ για την ομάδα.
Εξωτερικοί σύνδεσμοι
Κατηγορία:Ποδοσφαιριστές από τις Ηνωμένες Πολιτείες Αμερικής Κατηγορία:Νιγηριανοί ποδοσφαιριστές Κατηγορία:Άγγλοι ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής ΗΠΑ U20 Κατηγορία:Ποδοσφαιριστές Εθνικής ΗΠΑ U23 Κατηγορία:Ποδοσφαιριστές Λιντς Γιουνάιτεντ Κατηγορία:Ποδοσφαιριστές Φούτμπολ Λιγκ (Αγγλία) Κατηγορία:Ποδοσφαιριστές Τρανμίρ Ρόβερς Κατηγορία:Ποδοσφαιριστές Τσέστερφιλντ ΦΚ Κατηγορία:Ποδοσφαιριστές Μίλτον Κέινς Ντoνς ΦΚ Κατηγορία:Ποδοσφαιριστές Νορθάμπτον Τάουν Κατηγορία:Ποδοσφαιριστές Μάδεργουελ ΦΚ Κατηγορία:Ποδοσφαιριστές Πρέμιερσιπ Σκωτίας Κατηγορία:Ποδοσφαιριστές Παναιτωλικού Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα Κατηγορία:Ποδοσφαιριστές ΜΚΕ Ανκαραγκιουτσού Κατηγορία:Ποδοσφαιριστές Πρώτης Κατηγορίας Τουρκίας Κατηγορία:Ξένοι ποδοσφαιριστές στην Τουρκία
Κοκκιναράς Κοζάνης
Ο Κοκκιναράς είναι ορεινό χωριό της Κοζάνης σε υψόμετρο 720 μέτρα
Γεωγραφία - Ιστορία
Την περίοδο της τουρκοκρατίας αναφέρεται με την ονομασία Κιρμιζή Κιόϊ ως αμιγώς "τουρκικό" χωριό να κατοικείται από Οθωμανούς και συμπεριλαμβανόταν στα χωριά των Καραγιαννίων. Με το ίδιο όνομα αναφέρεται μετά την απελευθέρωση το 1918 στο ΦΕΚ 260Α-31/12/1918 να προσαρτάται στην κοινότητα Ντιντιλέρ. Το 1927 μετονομάστηκε σε Κοκκιναρά. Σύμφωνα με το σχέδιο Καλλικράτης, μαζί με τη Σκήτη αποτελούν την τοπική κοινότητα Σκήτης που υπάγεται στη δημοτική ενότητα Κοζάνης του δήμου Κοζάνης και σύμφωνα με την απογραφή 2011 έχει πληθυσμό 12 κατοίκους.
Παραπομπές
Κατηγορία:Χωριά του νομού Κοζάνης Κατηγορία:Δήμος Κοζάνης
Α΄ κατηγορία πετοσφαίρισης ανδρών Κύπρου 2003-04
Η Α΄ κατηγορία πετοσφαίρισης ανδρών Κύπρου 2003-04 ήταν η 27η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε ο Παφιακός για 2η φορά στην ιστορία του.
Συμμετέχουσες ομάδες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα.
Τελική κατάταξη
Η τελική κατάταξη των ομάδων μετά την ολοκλήρωση των play off ήταν:
Παραπομπές
Κατηγορία:Α΄ κατηγορία πετοσφαίρισης ανδρών Κύπρου Κατηγορία:Πετοσφαίριση το 2003 Κατηγορία:Πετοσφαίριση το 2004
Αντιύλη
Η αντιύλη είναι η μορφή της ύλης που αποτελείται από τα αντισωματίδια των σωματιδίων που συγκροτούν τη συνήθη ύλη. Για παράδειγμα, ένα άτομο αντι-υδρογόνου αποτελείται από ένα αντιπρωτόνιο αρνητικού φορτίου, γύρω από το οποίο περιστρέφεται ένα ποζιτρόνιο θετικού φορτίου. Αν ένα σωματίδιο και ένα αντισωματίδιο έρθουν σε επαφή, και τα δύο καταστρέφονται και παράγεται ηλεκτρομαγνητική ακτινοβολία.
Ισοδυναμία με ενέργεια
Με την αντιύλη, θα μπορούσαμε να εκμεταλλευτούμε το σύνολο της ισοδύναμης ενέργειας της ύλης, αντί για τα μικρά ποσοστά που δίνουν η χημική ενέργεια ή οι πυρηνικές αντιδράσεις που χρησιμοποιούνται σήμερα. Η αντίδραση 1 kg αντιύλης με 1 kg ύλης θα παρήγαγε 1.8×1017 J ενέργειας (σύμφωνα με την εξίσωση E=mc2). Σε αντίθεση, η καύση ενός χιλιόγραμμου πετρελαίου παράγει 4.2×107 J και η πυρηνική σύντηξη ενός χιλιόγραμμου υδρογόνου θα παρήγαγε 2.6×1015 J.
Άτομα αντιυδρογόνου
Άτομα αντιυδρογόνου δημιουργούνται, πολύ περιορισμένα σε αριθμό, σε εργαστήρια από τα τέλη του 20ού αιώνα, αλλά η διάρκεια ζωής τους είναι πολύ σύντομη και δεν μπορούν να διατηρηθούν. Επιπλέον, η δημιουργία τους απαιτεί πελώριους μηχανισμούς (επιταχυντή σωματιδίων) και τεράστιες ποσότητες ενέργειας, πολύ περισσότερη ενέργεια από αυτή που απελευθερώνει η εξαΰλωσή τους με την ύλη.
Το πρώτο αντισωματίδιο
Αν και εντοπίζονται μερικές φορές σωματίδια αντιύλης στο σύμπαν (το πρώτο αντισωματίδιο ανακαλύφτηκε το 1933 και επρόκειτο για ένα αντιηλεκτρόνιο που δημιούργησε η συνάντηση κοσμικών ακτίνων με την ατμόσφαιρα), οι σημερινές μας γνώσεις δείχνουν ότι δεν υπάρχει άτομο αντιύλης στη φύση. Η εξαφάνιση της αντιύλης (που δημιουργήθηκε ταυτόχρονα με την ύλη σύμφωνα με τη θεωρία της Μεγάλης Έκρηξης) παραμένει ένα μυστήριο, αλλά είναι βέβαιο ότι χωρίς αυτό το γεγονός δεν θα είχαμε υπάρξει ποτέ.
Υποθέσεις για την αντιύλη
Σύμφωνα με μια υπόθεση για την εξήγηση της εξαφάνισης της αντιύλης, η αντιύλη υπάρχει σ' ένα ξεχωριστό σύμπαν παράλληλο προς το δικό μας, αλλά το πρόβλημα είναι ότι είναι αδύνατον να αποδειχθεί η ορθότητα αυτής της υπόθεσης, εφόσον είναι αδύνατον να έρθουμε σε επαφή με ένα παράλληλο σύμπαν (αν υφίσταται ένα).
Μια άλλη εξήγηση ίσως είναι ότι υπάρχουν αντικαόνια, αντισωματίδια που μπορούν να μεταμορφωθούν αυθόρμητα στο αντίστοιχο σωματίδιο τους. Εφόσον ύλη και αντιύλη λειτουργούν με τον ίδιο τρόπο, το αντίθετο θα πρέπει να ήταν εφικτό με την ίδια ευκολία, δεν ισχύει όμως αυτή η περίπτωση: αντικαόνια θα μπορούσαν να γίνουν καόνια, αλλά ένας μικρός αριθμός από αυτά τα νέα καόνια δεν θα μπορούσε να ξαναγίνει αντικαόνιο, και λόγω μη επιστροφής στην αρχική κατάσταση, ο αριθμός αντικαονίων θα ήταν πολύ μικρότερος από αυτόν των καονίων, συνεπώς η ύλη αναπόφευκτα επικράτησε επί της αντιύλης. Αυτή η υπόθεση αποτελεί καρπό παρατηρήσεων που πραγματοποιήθηκαν από φυσικούς τη δεκαετία του '60.
Αυτές οι υποθέσεις δεν δίνουν όμως εξήγηση για τα πάντα: το ζεύγος καόνιο/αντικαόνιο δεν αποτελεί ίσως παρά μόνο ένα μικρό τμήμα της ύλης/αντιύλης, κι ακόμη κι αν οι φυσικοί εκτιμούν ότι υπήρχε μόνο ένα δισεκατομμυριοστό ύλης περισσότερο σε σύγκριση με την αντιύλη, ψάχνουν επομένως μια πιο ολοκληρωμένη λύση στο μυστήριο αυτό μελετώντας τις ιδιότητες άλλων αντισωματιδίων, τα οποία θα δημιουργήσουν στο εγγύς μέλλον μέσα σε μεγάλες εγκαταστάσεις.
Σύμφωνα με μια άλλη θεωρία, η ύλη και η αντιύλη δημιουργήθηκαν ταυτόχρονα τη στιγμή της Μεγάλης Έκρηξης. Αλλά μόλις μερικά κλάσματα του μικροδευτερολέπτου αργότερα, η ύλη και η αντιύλη συγκρούστηκαν κι εξαϋλώθηκαν. Στην περίπτωση αυτή, θα ήταν μια πολύ λεπτή διαφορά του αριθμού σωματιδίων που θα ήταν υπεύθυνη για την κυριαρχία της ύλης επί της αντιύλης (για παράδειγμα: 1.000.000.001 σωματίδια ύλης για κάθε 1.000.000.000 σωματίδια αντιύλης). Αυτή η θεωρία δεν εξαιρεί την πιθανότητα ένα αντίθετο φαινόμενο να έχει συμβεί σε μια άλλη διάσταση, επομένως την πιθανότητα ότι υπάρχει άλλο σύμπαν στο οποίο η αντιύλη είναι αυτή που έχει το μικρό αριθμητικό προβάδισμα. Θα γινόταν τότε λόγος για αντισύμπαν.
Τζον Έντουαρντ Γκρέι
Ο Τζον Έντουαρντ Γκρέι (αγγλ. John Edward Gray) (12 Φεβρουαρίου 1800 – 7 Μαρτίου 1875) ήταν Βρετανός ζωολόγος. Ήταν ο μεγαλύτερος αδερφός του Τζορτζ Ρόμπερτ Γκρέι και ο γιος του φαρμακοποιού και βοτανολόγου Σάμιουελ Φρέντερικ Γκρέι (1766–1828).
Ο Γκρέι διετέλεσε Φύλακας της Ζωολογίας στο Βρετανικό Μουσείο του Λονδίνου από το 1840 μέχρι το Δεκέμβριο του 1874, πριν το τμήμα της Φυσικής Ιστορίας αποσπαστεί και δημιουργηθεί το Μουσείο Φυσικής Ιστορίας Λονδίνου.
Δημοσίευσε πολλές λίστες της μουσειακής συλλογής και συμπεριέλαβε εκτενείς αναλύσεις ομάδων ζώων καθώς επίσης και περιγραφές νέων ειδών. Κατόρθωσε να βελτιώσει και να δημιουργήσει μία από τις καλύτερες ζωολογικές συλλογές της εποχής του παγκοσμίως.
Εξωτερικοί σύνδεσμοι
Κατηγορία:Άγγλοι βιολόγοι Κατηγορία:Ζωολόγοι Κατηγορία:Φιλοτελιστές
Διεθνές Κύπελλο Κεντρικής Ευρώπης
To Διεθνές Κύπελλο Κεντρικής Ευρώπης (Coupe Internationale ή International Cup) υπήρξε μακροχρόνια και δημοφιλής διεθνής ποδοσφαιρική διοργάνωση, μεταξύ των εθνικών ομάδων της Κεντρικής Ευρωπης, η οποία διεξαγόταν από το 1927 ως το 1960 και θεωρείται ο πρόδρομος του Κυπέλλου Εθνών Ευρώπης. Εμπνευστής της διοργάνωσης υπήρξε ο θρυλικός Αυστριακός προπονητής της Βούντερτιμ (της προπολεμικής εθνικής Αυστρίας) Ούγκο Μάισλ (Hugo Meisl). Το κύπελλο που απονεμόταν ονομαζόταν αρχικά "Κύπελλο Σβέχλα" (Švehla Cup) και στην τελευταία διοργάνωση '''Κύπελλο Δρ. Γκέρε' (Dr. Gerö Cup''). Η κάθε διοργάνωση είχε μακροχρόνια διάρκεια από δύο ως πέντε χρόνια και γι' αυτό διεξήχθησαν μόνο έξι διοργανώσεις από τις οποίες η μία διακόπηκε πριν ολοκληρωθεί.
Στο ξεκίνημα του θεσμού παράλληλα με το Διεθνές Κύπελλο διεξαγόταν και το "Κύπελλο Ερασιτεχνών Κεντρικής Ευρώπης " (Coupe de l'Europe Centrale pour Amateurs ή Central European Cup for Amateurs), μία διοργάνωση για τις ερασιτεχνικές εθνικές ομάδες των ίδιων χωρών. Έγιναν δυο διοργανώσεις: 1929-1930 και 1931-1934 και διακόπηκε.
Ιστορικό
Την περίοδο του μεσοπολέμου οι χώρες της Κέντρικής Ευρώπης είχαν ήδη δημιουργήσει επαγγελματικά πρωταθλήματα και πρωτοπορούσαν στο ηπειρωτικό ευρωπαϊκό ποδόσφαιρο (στα βρετανικά νησιά ο επαγγελματισμός είχε εφαρμοστεί πολλές δεκαετίες παλιότερα). Σε μια εποχή που δεν υπήρχε ακόμα η UEFA αναζητούσαν ευκαιρίες διεξαγωγής επίσημων διεθνών αγώνων πέρα από τα περιστασιακά φιλικά ματς. Με προτροπή του προπονητή της εθνικής Αυστρίας Ούγκο Μάισλ, που είχε δημιουργήσει την περίφημη Βούντερτιμ, δημιουργήθηκαν δύο διοργανώσεις, μία διασυλλογική, το Μιτρόπα Καπ, και μία για τις εθνικές ομάδες, το "Διεθνές Κύπελλο" (Coupe Internationale). Και οι δύο διοργανώσεις ξεκίνησαν το 1927 και υπήρξαν οι πρόδρομοι του Κυπέλλου Πρωταθλητριών και του Κυπέλλου Εθνών που ξεκίνησαν μεταπολεμικά.
Συμμετοχές-Σύστημα διεξαγωγής
Στο "Διεθνές Κύπελλο" μετείχαν οι πέντε κεντροευρωπαϊκές χώρες: Αυστρία, Ουγγαρία, Τσεχοσλοβακία, Ιταλία και Ελβετία (η μόνη με ερασιτεχνικό πρωτάθλημα), ενώ στην τελευταία διοργάνωση προστέθηκε και η Γιουγκοσλαβία. Το σύστημα διεξαγωγής, που παρέμεινε το ίδιο σε όλες τις διοργανώσεις, ήταν πρωτάθλημα δύο γύρων με αγώνες εντός-εκτός έδρας με βαθμολογία 2-1-0. Στις περιπτώσεις ισοβαθμιών ίσχυε ο μεγαλύτερος συντελεστής τερμάτων (το πηλίκο της επίθεσης προς την άμυνα).
Λόγω των πολλών αγώνων που απαιτούνταν για να ολοκληρωθεί (18 αγωνιστικές - 20 αγώνες), η κάθε διοργανώση διαρκούσε πάνω από δύο χρόνια. Οι δε δύο μεταπολεμικές κράτησαν πέντε και έξι χρόνια αντίστοιχα (στην τελευταία διεξήχθησαν 30 αγώνες λόγω της συμμετοχής και της Γιουγκοσλαβίας). Από τις έξι συνολικά διοργανώσεις που ξεκίνησαν, μία δεν ολοκληρώθηκε, έπειτα από την βίαιη προσάρτηση της Αυστρίας (το περίφημο Anschluss) από τη ναζιστική Γερμανία, το 1938.
Η καθιέρωση από την UEFA, το 1960, του Κυπέλλου Εθνών σήμανε τον τερματισμό της διοργάνωσης.
Έπαθλα
Το αρχικό έπαθλο της διοργάνωσης αθλοθέτησε ο πρωθυπουργός της Τσεχοσλοβακίας Άντονιν Σβέχλα (Antonín Švehla) και προς τιμήν του ονομάστηκε "Κύπελλο Σβέχλα" (Švehla Cup). Το έπαθλο αυτό απονεμήθηκε σε όλες τις προπολεμικές διοργανώσεις.
Μετά το Β' παγκόσμιο πόλεμο η διοργάνωση δεν ξεκίνησε αμέσως. Άλλωστε η τελευταία προπολεμική είχε διακοπεί πρόωρα. Προσαρμοσμένες στα νέα γεωπολιτικά δεδομένα δύο από της χώρες της Κεντρικής Ευρώπης, η Ουγγαρία και η Τσεχοσλοβακία δήλωσαν συμμετοχή στο Βαλκανικό και Κεντροευρωπαϊκό πρωτάθλημα ποδοσφαίρου 1948. Μάλιστα η Ουγγαρία προηγείτο και ήταν φαβορί για την κατάκτησή του. Η Ουγγαρία είχε μετάσχει και στο προηγούμενο του 1947, το οποίο είχε κατακτήσει. Όταν αποφασίστηκε να αναβιώσει και το "Διεθνές Κύπελλο Κεντρικής Ευρώπης", οι δύο χώρες βρέθηκαν να μετέχουν σε δύο συγγενικές διοργανώσεις. Τελικά για διάφορους λόγους η βαλκανική διοργάνωση διακόπηκε, οπότε Ουγγαρία και Τσεχοσλοβακία εντάχθηκαν στο Διεθνές Κύπελλο αλλά για να μην ταλαιπωρηθούν ο αγώνας που είχαν δώσει μεταξύ τους για το Βαλκανικό-Κεντροευρωπαϊκό πρωτάθλημα μέτρησε και στο Διεθνές Κύπελλο, σε μια πρωτότυπη οπωσδήποτε απόφαση ένας αγώνας να υπολογιστεί σε δύο διοργανώσεις.
Το 1954, με το ξεκίνημα της 6ης διοργάνωσης, απεβίωσε ξαφνικά ο Δρ. Γιόζεφ Γκέρε, πρώην πρόεδρος της Αυστρίας, πρώην διαιτητής και διευθυντής της Αυστριακής Ποδοσφαιρικής Ομοσπονδίας. Στη μνήμη του δημιουργήθηκε ένα νέο έπαθλο, το "Κύπελλο Δρ. Γκέρε" (Dr. Gerö Cup). Έτσι το τελευταίο Διεθνές κύπελλο 1954-1960 έφερε το όνομά του.
Δύο επαθλα κατέκτησε η Ιταλία και από ένα η Αυστρία, η Ουγγαρία και η Τσεχοσλοβακία.
1936-1938 (διεκόπη)
από τη ναζιστική Γερμανία το Μάρτιο του 1938.
Χρονικό
Το Κύπελλο Ερασιτεχνών δημιουργήθηκε για την διεθνή αγωνιστική διέξοδο των ερασιτεχνικών ποδοσφαιρικών ομάδων της Αυστρίας, Ουγγαρίας, Τσεχοσλοβακίας, οι οποίες εκτός από τους ολυμπιακούς αγώνες κάθε τέσσερα χρόνια, δεν είχαν άλλη ενδιάμεση διοργάνωση. Έγιναν δύο διοργανώσεις με την προσθήκη της Πολωνίας στην πρώτη και της Ρουμανίας στη δεύτερη, οι οποίες μετείχαν με τις κανονικές ομάδες τους μιας και δεν είχαν επαγγελματικό ποδόσφαιρο. Αυτές αναδείχθηκαν και νικήτριες. Οι διοργανώσεις διεξάγονταν με σύστημα λίγκας, εντός και εκτός έδρας, με βαθμολογία 2-1-0.
Αναφέρεται και μια τρίτη διοργάνωση το 1934, με συμμετοχή της Ιταλίας και της Ελβετίας, χωρίς να είναι γνωστές οι αγωνιστικές λεπτομέρειες παρά μόνο η κατάταξη των ομάδων: "Εις το πρωτάθλημα Κεντρικής Ευρώπης Ερασιτεχνικών ομάδων ενίκησεν η Τσεχοσλοβακία, δευτέρα η Αυστρία, τρίτη η Ιταλία, τετάρτη η Ουγγαρία και πέμπτη η Ελβετία".
Γεώργιος Γλαράκης
Ο Γεώργιος Γλαράκης (1789-1855) ήταν Έλληνας λόγιος, ιατρός, φιλόσοφος και πολιτικός, εκλεγμένος πληρεξούσιος σε τρεις εθνοσυνελεύσεις, αρκετές φορές υπουργός και κρατικός λειτουργός σε πολλές θέσεις του νεοσύστατου ελληνικού κράτους.
Προς τιμήν του, το 8ο και 9ο δημοτικό σχολείο Πατρών, φέρουν την επωνυμία Σχολικό συγκρότημα Γλαράκη.
Νεανικά χρόνια και σπουδές
Γεννήθηκε στη Χίο το 1789. Ο Κωνσταντίνος Άμαντος αναφέρει ότι ήταν γιος του ιερέα Ανδρέα Γλάρου όπου με τον καιρό το επώνυμο παραφράστηκε σε Γλαράκης. Αποφοίτησε από την περιώνυμη Σχολή της Χίου όπου αργότερα δίδαξε για λίγο μαθηματικά και φυσική. Στη συνέχεια εργάστηκε στην Κωνσταντινούπολη ως εμποροϋπάλληλος παρακολουθώντας συγχρόνως πανεπιστημιακά μαθήματα. Με την οικονομική ενίσχυση της κοινότητας της Χίου πήγε στο Γκέτινγκεν όπου σπούδασε ιατρική και αναγορεύθηκε διδάκτορας και έπειτα εγκαταστάθηκε στη Βιέννη όπου έκανε πρακτική άσκηση σε νοσοκομεία. Στη Βιέννη συνδέθηκε με τον κύκλο των Ελλήνων λογίων που ζούσαν εκεί και συνεργάστηκε για λίγο στο περιοδικό Ερμής ο Λόγιος. Τα γραπτά του επαινέθηκαν από τον Αδαμάντιο Κοραή και τον Κων. Βαρδαλάχο Το 1820 επέστρεψε στην τουρκοκρατούμενη Χίο διδάσκοντας στη Σχολή της Χίου και να ασκήσει την επιστήμη του, κάτι που κράτησε λίγο γιατί με το ξέσπασμα της Ελληνικής επανάστασης (1821) και την Σφαγή της Χίου (1822) αναγκάστηκε να μεταβεί στην ηπειρωτική Ελλάδα. Εθεωρείτο κορυφαίος ιατρός της εποχής του. Υπήρξε από τους πρωτεργάτες για την ίδρυση του Πανεπιστημίου Αθηνών (1837)  και διετέλεσε πρόεδρος της Αρχαιολογικής Εταιρείας (1849-1955)
Ελληνική Επανάσταση
Πήρε αμέσως μέρος στην Ελληνική Επανάσταση μόλις αυτή ξέσπασε. Στη συνέλευση του Άστρους ήταν υπεύθυνος για την σύνταξη του καταστατικού χάρτη μαζί με τον Αλέξανδρο Μαυροκορδάτο και τον Στέφανο Κανέλλο. Στη συνέχεια ανέλαβε γενικός γραμματέας του υπουργείου εσωτερικών.
Αμερικανική Σχολή Κλασικών Σπουδών στην Αθήνα
thumb|right|250 px|Η [[Αρχαία Αγορά της Αθήνας ένας από τους δύο σημαντικότερους τόπους ανασκαφών της Αμερικανικής Σχολής Κλασικών Σπουδών στην Αθήνα]] Η Αμερικανική Σχολή Κλασικών Σπουδών στην Αθήνα (The American School of Classical Studies at Athens) είναι ένα από τα 17 ξένα ινστιτούτα που λειτουργούν στην Ελλάδα. Ιδρύθηκε το 1881 και σκοπό του έχει τη συστηματική μελέτη του ελληνικού πολιτισμού από την αρχαιότητα έως σήμερα.
Γεώργιος Γλαράκης
Περίοδος Καποδίστρια
Με την άφιξη του Καποδίστρια διορίστηκε υπουργός εξωτερικών και ναυτικών και το 1832 έγινε νομάρχης Αχαΐας. Διετέλεσε μέλος της Επιθεωρητικής Επιτροπής του σχεδίου αναθεώρησης του «Προσωρινού Πολιτεύματος της Ελλάδας» (Απρίλιος 1823), γενικός γραμματέας του υπουργείου Εσωτερικών (Απρίλιος 1823-Μάιος 1825) και επικεφαλής του ίδιου υπουργείου (Μάιος 1825-Αύγουστος 1826), μετά το θάνατο του Γρηγορίου Παπαφλέσσα, γενικός γραμματέας της Διοικητικής Επιτροπής της Ελλάδας (Αύγουστος 1826-Απρίλιος 1827), πληρεξούσιος στην Γ' Εθνοσυνέλευση Τροιζήνας του 1827, μέλος της Επιτροπής Συντάξεως του Πολιτικού Συντάγματος της Ελλάδας (1827), γενικός γραμματέας της Αντικυβερνητικής Επιτροπής της Ελλάδας (Απρίλιος-Μάιος του 1827), γραμματέας της Επικρατείας επί των Εξωτερικών και των Ναυτικών (Μάιος 1827-Ιανουάριος 1828), μέλος του Συμβουλίου περί Συμβιβασμού (1827-1828), υγειονόμος Αίγινας, ιατρός του εκεί ορφανοτροφείου και διοικητής Πόρου τη διετία 1828-1830, και πάλι γραμματέας της Επικρατείας επί των Εξωτερικών και του Εμπορικού Ναυτικού από τις 8 Ιουλίου του 1831 μέχρι τις 25 Ιανουαρίου του 1833. και πληρεξούσιος Παροίκων Χίου στην Ε' Εθνική Συνέλευση (1831-1832).
Αμερικανική Σχολή Κλασικών Σπουδών στην Αθήνα
Η Αμερικανική Σχολή είναι ένας ερευνητικός και εκπαιδευτικός φορέας. Κατά τη διάρκεια ετήσιων και θερινών προγραμμάτων φέρνει προπτυχιακούς, μεταπτυχιακούς σπουδαστές και δασκάλους σε ανασκαφές αρχαιολογικών χώρων από μεγάλο αριθμό πανεπιστημίων και κολεγίων της Βόρειας Αμερικής.
Έχει δύο βιβλιοθήκες, τη Βιβλιοθήκη Blegen, η οποία έχει βιβλία για κλασικές σπουδές και τη Γεννάδειο Βιβλιοθήκη (ιδρύθηκε το 1926) και ένα εργαστήριο, το Εργαστήριο Wiener (ιδρύθηκε το 1992) για την ανάλυση ανθρώπινων και ζωικών σκελετικών καταλοίπων, τη μελέτη παλαιοπεριβάλλοντος και τη γεωαρχαιολογία.
Γεώργιος Γλαράκης
Περίοδος βασιλείας
μικρογραφία|Η υπογραφή του Γεωργίου Γλαράκη σε έγγραφο,1835, Γενικά Αρχεία Κράτους, Πάτρα. |εναλλ.= Μετά την εγκαθίδρυση της βασιλείας διετέλεσε νομάρχης Αχαΐας και Ήλιδας το 1835-1836. Θεωρούνταν ένας από τους ηγέτες του Ρωσικού κόμματος, μαζί με τους Θεόδωρο Κολοκοτρώνη, Ανδρέα Μεταξά και Μιχαήλ Σούτσο. Σε μυστική έκθεσή του ο Γάλλος πρέσβης Πισκατορύ τον χαρακτήρισε ως εμπαθή και επικίνδυνο ρωσόφιλο. Με την αποκάλυψη της ύπαρξης της Φιλορθοδόξου Εταιρίας απομακρύνθηκε από τα δημόσια αξιώματα, καθώς η εταιρία αυτή θεωρήθηκε αντικαθεστωτική. Με δική του εισήγηση ως γραμματέα (υπουργού) εκκλησιαστικών και δημοσίου εκπαιδεύσεως καθιερώθηκε το 1838 ο "ετήσιος εἰς τὸ διηνεκές" εορτασμός της 25ης Μαρτίου ως εθνικής επετείου της επανάστασης του 1821. Για τις εθνικές υπηρεσίες του κατατάχθηκε στην Α' τάξη των Πολιτικών Αγωνιστών και τιμήθηκε με το Αργυρούν Αριστείον του Αγώνος και τον Ταξιάρχη του Τάγματος του Σωτήρος. Από το 1839 έως το 1843 έζησε στην Αθήνα όπου εργάστηκε ως γιατρός. Το 1847 διετέλεσε υπουργός εξωτερικών σε ανασχηματισμό της Κυβέρνηση Ιωάννη Κωλέττη και το 1849, στην κυβέρνηση Κωνσταντίνου Κανάρη, υπουργός εσωτερικών. Χρημάτισε πληρεξούσιος στην Εθνική Συνέλευση της 3ης Σεπτεμβρίου (1843) και στη συνέχεια γερουσιαστής (1845-1855). Την περίοδο 1848-1855 διετέλεσε πρόεδρος της αρχαιολογικής εταιρείας.
Αμερικανική Σχολή Κλασικών Σπουδών στην Αθήνα
Από την Αμερικανική Σχολή γίνονται ανασκαφές στην Αρχαία Κόρινθο από το 1896 και στην Αγορά της Αθήνας από το 1931, καθώς επίσης και σε άλλες τοποθεσίες σε συνεργασία με το Υπουργείο Πολιτισμού.
Κατά την περίοδο της κατοχής
Μετά από την κατάληψη της Ελλάδας από τα ναζιστικά στρατεύματα, το 1941, διευθυντής της ανέλαβε ο Αμερικανός αρχιτέκτονας G. Ph. Stevens, ο οποίος κατέβαλε μεγάλες προσπάθειες για τη διάσωση των εκθεμάτων της. Τα κτίρια της Σχολής αρχικά παραχωρήθηκαν στην πρεσβεία της (ουδέτερης) Ελβετίας, κατόπιν δε στον Ερυθρό Σταυρό της επίσης ουδέτερης Σουηδίας, για να μετατραπούν σε νοσοκομείο. Σε αυτό, ο Stevens εκτελούσε χρέη ακόμη και νοσοκόμου, με σκοπό να εποπτεύει καλύτερα τους χώρους του ιδρύματος. Έργα του, εκείνο το διάστημα, είναι η δημιουργία των ομοιωμάτων της Ακρόπολης αλλά και της Αρχαίας Αγοράς με τη συνδρομή των καλλιτεχνών Θεοχάρη και Μαμέλη. Η Σχολή υπάγονταν στην Γερμανική Υπηρεσία "Γραφείο Προστασίας Έργων Τέχνης" (Referat Kunstschutz) υπό την διεύθυνση του καθηγητή κλασικής αρχαιολογίας Wilhelm Kraiker (1899 - 1987), ο οποίος, συχνά, παράβλεπε διάφορες ατασθαλίες των υφισταμένων του.
Γεώργιος Γλαράκης
Περίοδος βασιλείας
Απεβίωσε στην Αθήνα στις 22 Οκτωβρίου 1855.
Αμερικανική Σχολή Κλασικών Σπουδών στην Αθήνα
Κατά την περίοδο της κατοχής
Εκδίδει δυο περιοδικά: το επιστημονικό περιοδικό Hesperia (τέσσερις φορές το χρόνο από το 1932) και το περιοδικό άkoue (δύο φορές το χρόνο για διανομή στους αποφοίτους και φίλους της Σχολής).
Γεώργιος Γλαράκης
Εξωτερικοί σύνδεσμοι
Γ Γ Κατηγορία:Έλληνες υπουργοί Ναυτικών Κατηγορία:Έλληνες Γερουσιαστές Κατηγορία:Νομάρχες Αχαΐας και Ήλιδος Γ Κατηγορία:Ταξιάρχης του Τάγματος του Σωτήρος Κατηγορία:Έλληνες πληρεξούσιοι
Αμερικανική Σχολή Κλασικών Σπουδών στην Αθήνα
Αναφορές
Κατηγορία:Ξένα αρχαιολογικά ινστιτούτα στην Ελλάδα Κατηγορία:Ελληνοαμερικανικές σχέσεις
Τζοστ Φαν Ντάικ
thumb|200px|right|To Τζοστ Φαν Ντάικ στις Βρετανικές Παρθένοι Νήσοι.
Το Τζοστ Φαν Ντάικ (αγγλικά: Jost Van Dyke) είναι ένα νησί στην Καραϊβική, και ειδικότερα το τέταρτο μεγαλύτερο νησί των Βρετανικών Παρθένων Νήσων. Έχει έκταση 8 τ.χλμ. και πληθυσμό 297 κατοίκους (2008). Πρωτεύουσα του νησιού είναι το Γκρέιτ Χάρμπορ.
Κατηγορία:Νησιά των Βρετανικών Παρθένων Νήσων
Σάσα Μπάρον Κόεν
Για την αθλήτρια καλλιτεχνικού πατινάζ, δείτε: Σάσα Κόεν.
Ο Σάσα Νοάμ Μπάρον Κόεν (αγγλικά: Sacha Noam Baron Cohen) (13 Οκτωβρίου 1971, Λονδίνο) είναι Άγγλος ηθοποιός, κωμικός, συγγραφέας και παραγωγός. Είναι γνωστός για τη δημιουργία και την απεικόνιση φανταστικών σατιρικών χαρακτήρων, συμπεριλαμβανομένων των Ali G (Άλι Τζι), Borat Sagdiyev (Μπόρατ Σαγντίγιεφ), Brüno Gehard (Μπρούνο Γκέχαρντ) και Ναύαρχου Στρατηγού Αλαντίν. Ο Μπάρον Κόεόεν υιοθετεί μια ποικιλία προφορών και αμφιέσεων για τους χαρακτήρες του. Αλληλεπιδρά με ανύποπτα θέματα, τα οποία δεν συνειδητοποιούν ότι έχουν δημιουργηθεί για αυτο-αποκαλυπτική γελοιοποίηση. Πάνω σε αυτές τις αλληλεπιδράσεις, η εφημερίδα The Observer δηλώνει: «η καριέρα του βασίστηκε στον εκνευρισμό ανθρώπων, διατηρώντας παράλληλα ένα ειρωνικό πρόσωπο».